ANEXA LA HCL
                                                                                                                                 NR..............

R E G U L A M E N T
privind condițiile de desfășurare a activităților comerciale și de prestări servicii pe raza municipiului Timișoara

CAP.I.  DISPOZIȚII GENERALE

Art.1  Prezentul Regulament stabileste  condițiile de desfășurare a activităților comerciale și de prestări servicii pe raza Municipiului Timișoara precum și procedura de obținere a acordurilor necesare desfășurării acestora. 
Prezenta Hotărâre are în vedere realizarea următoarelor obiective:

- implementarea unor condiții prin care să se asigure desfășurarea activităților comerciale într-un cadru civilizat, 
- stimularea dezvoltării activității de comercializare a produselor și serviciilor de piață, 

- asigurarea concurenței loiale și a liberei circulații a produselor și serviciilor de piață, 
- modernizarea și dezvoltarea formelor de comerț precum și a activităților de prestări servicii, 
- informarea corectă și protejarea intereselor consumatorilor,
-stimularea dezvoltării activității comerciale pe raza Municipiului Timișoara prin  simplificarea procedurii de autorizare și implementrea unui cadru legal unitar pentru organizarea, autorizarea și desfășurarea exercițiilor comerciale.
Domeniul de aplicabilitate:

 Art.2   Prevederile prezentului Regulament se aplică societăților comerciale, pesoanelor fizice autorizate, întreprinderilor individuale, întreprinderilor familiale, producătorilor, precum și ONG-urilor, asociațiilor, fundațiilor, federațiilor, etc., care desfășoară activități de comerț și prestări servicii, în structuri de vânzare destinate folosinței publice, aflate atât pe domeniul public și  privat al statului și a unităților administrative, cât și pe domeniul privat al persoanelor fizice sau juridice.
 Art.3  În funcție de tipul exercițiului comercial desfășurat, activitățile autorizabile se clasifică astfel:

      a) activități de alimentație publică                         

      b) comerț cu amănuntul 

      c) comerț cu ridicata /de gros 

      d) activități de prestări servicii

Definirea unor termeni:

 Art.4 a) Prin ,,Acord pentru desfășurarea exercițiilor comerciale ”, în înțelesul prezentei hotărâri, se întelege actul administrativ emis de către Primarul Municipiului Timișoara, în temeiul Legii 650/2002, denumit în cuprinsul regulamentului 
”Acord pentru desfășurarea exercițiilor comerciale”,  prin care se autorizeaza tipul de activitate comercială sau de prestări servicii precum și suprafața  de vânzare, se stabilește orarul de funcționare în funcție de criteriile inserate în prezenta hotărâre  și totodata se impun unele condiții specifice pentru desfășurarea unor activități comerciale.
                 b) Prin ,,consumator”- se denumește orice persoana fizică sau grup de persoane fizice constituite în asociații, care cumpără, dobândește, utilizează ori consumă produse sau servicii în afara activității profesionale.
                  c) Prin ,,comerciant/ operator economic”- se înțelege persoana fizică sau juridica autorizată să desfășoare activități de comercializare a produselor și serviciilor de piață.

                  d) ,,Comerț cu amănuntul /de detail” – activitatea desfășurată de comercianții care vând produse, de regulă direct consumatorilor pentru uzul personal al acestora.

                  e)  Prin ,,comerț cu ridicata /de gros ”- se înțelege activitatea desfășurată de comercianții care cumpără produse în cantități mari în scopul revânzării acestora în cantități mai mici altor comercianți sau utilizatori profesionali și colectivi.
                f)  Comerț de tip ,,cash and carry’’- forma de comerț cu autoservire pe baza de legitimație de acces - activitatea desfășurata de comercianții care vând mărfuri prin sistemul de autoservire către persoane juridice, persoane fizice autorizate, asociații familiale autorizate conform legii și persoane fizice înregistrate în baza de date a vânzătorului, în scopul revânzarii și/sau prelucrării precum și al utilizării acestora ca produse consumabile, păstrând regimul diferențiat de preț tip engross/ en detail. 
                 g) Prin ,,serviciu de alimentație publică” se înțelege activitatea de pregătire, preparare, prezentare și servire a produselor și a băuturilor pentru consumul acestora în unități specializate sau la domiciliul/ locul de muncă al consumatorilor.
                 h) Prin ,,exercițiu comercial” se definește una sau mai multe activităţi de comercializare cu ridicata, cu amănuntul, de tip cash and carry, de alimentaţie publică, precum şi a serviciilor desfăşurate de un comerciant. Obiectul activităţilor de comercializare îl constituie produsele şi serviciile cuprinse în Anexa la prezenta hotărâre;

                 i) ,,Serviciu de piaţă” - orice acţiune sau prestaţie care face obiectul vânzării-cumpărării pe piaţă şi care nu are drept consecinţă transferul proprietăţii asupra unui bun corporal, efectuată în scopul satisfacerii unor necesităţi ale consumatorilor.
                J) ,,Spalatorie auto’’ - flux tehnologic care presupune curățarea -spălarea autovehiculelor.
                k) ,,Structură de vânzare” se definește spaţiul de desfăşurare a unuia sau mai multor exerciţii comerciale;

                l) ,,Suprafaţă de vânzare” - suprafaţă destinată accesului consumatorilor pentru achiziţionarea produsului/ serviciului, expunerii produselor oferite, plăţii acestora şi circulaţiei personalului angajat pentru derularea activităţii. 
Nu constituie suprafeţe de vânzare cele destinate depozitării şi păstrării mărfurilor, producţiei, birourilor şi anexelor;

               m) ,,Structură de vânzare cu suprafaţă mică” - structură de vânzare având o suprafaţă de vânzare de până la 400 mp inclusiv
               n)  ,,Structură de vânzare cu suprafaţă medie “- structură de vânzare având o suprafaţă de vânzare cuprinsă între 400-1.000 mp inclusiv;

               o) ,,Structură de vânzare cu suprafaţă mare” - structură de vânzare având o suprafaţă de vânzare mai mare de 1.000 mp;

               p) ,,Centru comercial ”- structura de vânzare cu suprafaţă medie sau mare în care se desfăşoară activităţi de comercializare cu amănuntul de produse, servicii de piaţă şi de alimentaţie publică, ce utilizează o infrastructură comună şi utilităţi adecvate. Suprafaţa de vânzare a unui centru comercial este rezultată din suma suprafeţelor de vânzare cu amănuntul de produse şi servicii de piaţă şi de alimentaţie publică cuprinse în acesta.

CAP II.   CERINȚE  ȘI  CRITERII   NECESARE  

DESFĂȘURĂRII   EXERCIȚIILOR  COMERCIALE

Art. 5 Orice exerciţiu comercial se poate desfăşura de persoane fizice sau persoane juridice care îndeplinesc următoarele condiţii: 

a)  sunt constituite şi înregistrate legal; 

b) au ca obiect de activitate principal sau secundar comercializarea produselor şi serviciilor de piaţă; 

c) deţin avizele/ acordurile/ autorizaţiile de funcţionare eliberate în conformitate cu reglementările legale în vigoare;  
d)  respectă  prevederile prezentei hotărâri;

         Art.6 Operatorii economici  care desfășoară exerciții comerciale pe raza Municipiului Timișoara au obligația de a obține Acordul pentru desfășurarea exercițiilor comerciale eliberat de către Primăria Municipiului Timișoara, în condițiile prezentei hotărâri.

         Art.7  Acordul pentru desfășurarea exercițiilor comerciale va fi înseriat și numerotat,  va prezenta elemente de siguranță specifice și va fi format din două părți dintre care, una va rămâne în evidențele Primăriei Municipiului Timișoara – Biroului Autorizare Activități Comerciale și Gestiune Spații Publicitare, iar cealaltă se eliberează comerciantului, cu respectarea prezentei hotărâri, în baza documentației depuse.
        Art.8  Activitățile supuse autorizării sunt prevazute în Anexa 1, parte integranta a prezentului Regulament.
        Art.9  Acordul pentru desfășurarea exercițiilor comerciale  se emite în baza cererii tip a solicitantului, înregistrată la sediul Primariei Timișoara .

       Art.10 Cererea (Anexa 2), va fi însoțită de documentele prevazute în prezentul Regulament, în funcție de activitatea desfășurată. 
       Art.11 Acordul prevăzut la art.6  nu se eliberează în următoarele cazuri:
                   a) documentația înregistrată în vederea autorizării nu respectă cerințele și criteriile stabilite prin prezentul regulament.

                   b)  se aduc prejudicii spațiilor aflate în incinta sau în apropierea unor clădiri cu valoare arhitectonică sau cu valoare de patrimoniu.

                   c)  exercițiul comercial se desfășoară în spații inprovizate.

                   d) acordul contravine planului general de dezvoltare urbană  și criteriilor generale privind determinarea zonelor și locurilor de vânzare din municipiul Timișoara.


 e) Acordul pentru desfășurarea exercițiilor comerciale este solicitat pentru activități comerciale care sunt exceptate de la autorizare, în conformitate cu prevederile art. 3, pct. 3 din OG 99/2000, actualizată, republicată.

CAP. III    PROCEDURA  DE   AUTORIZARE
A. Reguli generale
            Art.12 Primăria Municipiului Timișoara asigură corelarea autorizării desfăşurării unui exerciţiu comercial într-o structură de vânzare, cu conţinutul certificatului de urbanism şi al autorizaţiei de construire cu respectarea planului general de dezvoltare urbana și a criteriilor generale privind determinarea zonelor și locurilor de vânzare din localitate.

           Art.13 Comercianții pot solicita autorizarea în incinta unei structuri de vânzare a unuia sau mai multor activități comerciale, în funcție de criteriile și condițiile pe care le stabileste prezentul Regulament.
           Art.14 Exercitarea de activități de comerț cu ridicata și comerț cu amănuntul este interzisa în aceeași structură de vânzare .
           Art.15 În scopul protejării patrimoniului arhitectual, istoric și de mediu, Primăria Municipiului Timișoara va autoriza desfășurarea activităților adecvate, care să se armonizeze cu arhitectura zonală. 
Astfel, în aceste zone este interzisă desfășurea de activități care produc zgomot, noxe, miros. 

În cazul în care se constată de către organele abilitate astfel de încălcări, autoritatea administrativă poate refuza emiterea Acordului, poate dispune suspendarea sau anularea acestuia în cazul în care acesta a fost emis.

           Art.16  Primăria Municipiului Timișoara stabilește criteriile de dezvoltare urbanistică a sectorului comercial pentru determinarea:
a) suprafețelor destinate activităților comerciale, în special pentru cele cu structuri de vânzare cu suprafata medie și mare;

    b) modului de încadrare a suprafețelor structurilor de vânzare pentru protejarea lucrărilor de artă, a edificiilor cu valoare arhitectonică, istorică sau arheologică, precum și a mediului în centrele istorice și în localitatile de interes turistic;

    c) amplasamentelor spațiilor de parcare aferente diverselor structuri de vânzare, conform reglementărilor legale în vigoare.

         Art.17Proprietarii spaţiilor în care se desfăşoară activităţi de comerţ/servicii de piaţă vor asigura repararea, zugrăvirea şi întreţinerea faţadei clădirii în care se desfăşoară activitatea si totodata vor asigura repararea si inlocuirea vitrinelor in cladirile de importanta istorica ,cu vitrine de lemn cu sticla sau termopan ,  cu respectarea legislaţiei în vigoare în domeniul construcţiilor, a planului urbanistic general şi îndeplinirea tuturor diligenţelor astfel încât starea tehnică a acesteia să nu constituie pericol public şi să se încadreze în estetica urbană a oraşului.
 Operatorii economici au obligaţia de a asigura igienizarea/ deszăpezirea şi libera circulaţie în zona aferentă punctului de lucru în care se desfăşoară activităţi de comerţ/ servicii de piaţă. Toate aceste obligaţii trebuie îndeplinite la momentul autorizării şi pe parcursul derulării activităţii sub sancţiunea neacordării Acordului pentru desfășurarea exercițiilor comerciale, respectiv de retragerea acestuia.

         Art.18 Este  interzisă comercializarea,  depozitarea,  fabricarea, distribuţia,  deţinerea, oferirea,   transmiterea,  achiziţionarea,   producerea,  intermedierea şi  utilizarea plantelor, stupefiantelor şi preparatelor stupefiante, halucinogene, euforice şi psihotrope de orice fel, oricăror derivaţi, compuşi sau amestecuri conţinând una sau mai multe plante şi substanţe stupefiante, halucinogene, euforice şi psihotrope care aduc atingere sau pun în pericol viaţa şi sănătatea populaţiei, indiferent de procentul în care se regăseşte substanţa activă, de starea fizică în care se află, de modul de divizare în unităţi de administrare disimulate, falsificate sau contrafăcute, precum şi a celor care au altă destinaţie de utilizare decât cea pentru care sunt etichetate spre a fi comercializate pe raza Municipiului Timișoara.  
        Art.19   Operatorii economici care desfășoara activități care prin natura lor produc zgomot, au obligația de a antifona corespunzator spațiul, astfel încât să nu depașească limita maximă admisă a zgomotului în exterior, conform legislației în vigoare.
        Art.20 
     a) Operatorii economici își vor organiza și desfășura activitatea în așa fel încât funcționarea lor, accesul clienților și aprovizionarea să nu producă predjudicii persoanelor care locuiesc în imediata vecinătate a amplasamentului unității. 
b) Accesul autovehiculelor în scopul aprovizionării în zonele pietonale este permis doar cu condiția obținerii Avizului Comisiei de Circulatie din cadrul Primariei Municipiului Timișoara, care va stabili și orarul pentru aprovizionare.
        Art.21 Unitățile care necesită acorduri/ avize/ autorizări/ licențe speciale, specifice exercițiului comercial desfășurat, sunt obligate să facă dovada deținerii acestora la momentul solicitării făcute în vederea obținerii Acordului pentru desfășurarea exercițiilor comerciale. 

În cazul în care pe parcursul funcționării, instituțiile  care au eliberat aceste acorduri/ avize/ autorizări/ licențe speciale le retrag, suspendă sau anulează, autoritatea administrativă va corela măsurile aplicate și în ceea ce priveste Acordul pentru desfăsurarea exercițiilor comerciale.
      Art.22 Agenții economici au obligația de a afișa la punctul de lucru:

a)  datele de identificare ale societății, 
b) Acordul pentru desfășurarea exercițiilor comerciale eliberat de Primăria Municipiului Timișoara, vizat la zi, 

c) orarul de funcționare aprobat prin Acordul pentru desfășurarea exercițiilor comerciale, comerciantul fiind obligat să-l respecte.
      Art.23 Acordul pentru desfășurarea exercițiilor comerciale se solicită de către operatorul economic pentru fiecare punct de lucru înființat la ORC, în cazul tuturor activitățiilor prevazute în Anexa 1 din prezentul Regulament.
     Art.24 Acordul pentru Desfășurarea Exercitiilor Comerciale poate fi suspendat/ anulat  oricând, dacă nu se respecta una dintre următoarele condiții:   

a) tipul de activitate autorizata prin acesta; 
b) orarul de funcţionare aprobat;

c) suprafața aprobată;

d) normele curăţenie şi igienă;  
e) normele de convieţuire socială, ordine şi linişte publică;  
f) cerinţele şi criteriile ce au stat la baza eliberării Acordului pentru desfășurarea exercițiilor comerciale, respectiv dacă la dosar au fost depuse acte ce nu sunt conforme, la constatarea împuterniciților primarului, sau a altor instituţii abilitate, ori prin alte prevederi impuse de legislaţie; 
g) numărul maxim de locuri declarat de către operatorul economic.
Art. 25
 (1) Referatul  privind emiterea dispoziției primarului, în vederea  suspendării/ anulării Acordului pentru desfășurarea exercițiilor comerciale  va fi întocmit de către reprezentaţii Biroului Autorizare Activități Comerciale și Gestiune Spații Publicitare din cadrul Primăriei Municipiului Timișoara, în calitate de persoane împuternicite de către Primar, ca urmare a verificărilor proprii sau ale altor autorităţi competente. 
     
(2) Aceasta măsura de suspendare / anulare a Acordului pentru desfășurarea exercițiilor comerciale se aplică în urma  nerespectării  de către operatorul economic a condițiilor prevăzute la  art.24 din prezentul Regulament.
    
 (3) Suspendarea Acordului pentru desfășurarea exercițiilor comerciale   și implicit a  activității operatorului economic, pentru o perioada de pana la 30 de zile, poate fi aplicată în cazul în care operatorului economic  îi sunt  aplicate cel puțin două sancțiuni contravenționale pentru aceeași faptă din cele prevăzute la art. 24 din prezentul Regulament, în decursul unui an.
    
 (4) Anularea Acordului pentru desfășurarea exercițiilor comerciale se aplică pentru nerespectarea măsurii de suspendare a activității de catre operatorul economic, masura dispusa prin Dispozitia Primarului.  

   De asemenea, anularea Acordului pentru desfășurarea exercițiilor comerciale se poate dispune și în cazul în care sunt aplicate minim trei sancțiuni contraventionale pentru aceeași faptă din cele prevăzute la art. 24 din prezentul Regulament, în decursul unui an.              
    
 (5)  În situaţia în care cauzele care au dus la suspendarea/ modificarea  Acordului pentru desfășurarea exercițiilor comerciale au fost remediate, la cererea operatorului economic, se poate reveni la condițiile iniţiale de funcţionare, în baza Referatului întocmit de către Biroul Autorizare Activități Comerciale și Gestiune Spații Publicitare din cadrul Primăriei Municipiului Timișoara.
B. Procedura eliberarii Acordului pentru desfășurarea exercițiilor comerciale pentru  activități de alimentație publică. 
Condițiile obligatorii impuse operatorilor economici pe parcursul functionarii.
                  Art.26 Serviciul de alimentație publică, presupune activitatea de pregătire, preparare, prezentare și servire a produselor și a băuturilor, pentru consumul acestora în unități specializate, sau la domiciliul /locul de muncă al consumatorilor.

                  Art.27 Exercitarea de activităţi comerciale cu produse din sectorul alimentar necesită cunoştinţe de specialitate şi se efectuează cu personal calificat conform prevederilor O.G. nr. 99/ 2000, actualizată, republicată.

                  Art.28 Desfăşurarea activităţii de alimentație publică se va face, cu respectarea condiţiilor de protecţie a vieţii, sănătăţii, securităţii şi intereselor economice ale consumatorilor precum şi a mediului. 

                  Art.29 Unitățile de alimentație publică au obligația de a respecta legislația cu privire la ordinea şi liniştea publică.

                  Art.30 Pentru unităţile de alimentaţie publică al căror program de funcţionare depășește ora 22:00, este necesară îndeplinirea următoarelor condiţii:

     a)  prin activitatea sa, prin activități conexe sau prin aparate, utilaje, dotări, instrumente generatoare de zgomot, noxe, mirosuri, etc., să nu producă disconfort de niciun fel vecinilor limitrofi; 
     b)  să nu provoace deranj stradal în zona localului respectiv.
                   Art.31 Unitățile care desfășoară activități de alimentație publică sunt obligate să asigure liniștea și ordinea publică prin personal specializat angajat, sau prin contractarea de servicii specializate de pază şi protecţie, în măsură să intervină cu operativitate pentru rezolvarea situaţiilor de tulburare a liniștii publice de către clienții localului, atat în interiorul cât şi în exteriorul acestuia. 
 În situaţia în care se constată că măsurile luate prin personalul angajat sau firma de pază şi protecţie nu sunt de natură a soluţiona situaţiile de tulburare repetată a liniştii şi ordinii publice, Primăria Municipiului Timișoara îşi rezervă dreptul de a reduce orarul de funcţionare sau de a suspenda activitatea ori anula Acordul pentru desfășurarea exercițiilor comerciale. 

                       Art.32 Operatorul economic care organizează la cererea consumatorilor mese festive şi evenimente, în locaţii proprietate privată, sunt obligați să respecte orarul de funcţionare stabilit de către Primăria Municipiului Timișoara. 
În cazul în care consumatorii solicită rezervarea în totalitate a localului, pentru o perioadă care depășește orarul aprobat prin Acordul pentru desfășurarea exercițiilor comerciale, lângă orarul de funcţionare aprobat se afişează anunţul “REZERVAT” cu precizarea perioadei rezervate. Pentru această situație, operatorul economic va depune o notificare la Primăria Municipiului Timişoara, Biroul Autorizare Activități Comerciale și Gestiune Spații Publicitare  cu cel puţin 48 de ore înainte ca evenimentul să aibă loc, notificare în care va declara, pe propria răspundere, că va lua toate masurile ce se impun pentru respectarea reglementărilor privind ordinea şi liniştea publică. 

Pe întreaga perioadă a rezervării localului, notificarea rezervării și  documentul justificativ privind închirierea localului de alimentație publică va fi păstrat la punctul de lucru în cauză, în vederea verificării acestora de către împuterniciții Primarului.

                        Art.33 În cazul în care se constată faptul că o unitate de alimentație publică  poate crea riscuri pentru sănătate, sau disconfort pentru populaţie prin producerea de zgomot, vibraţii, gaze toxice sau iritante, Primăria Municipiului Timișoara poate reduce unilateral orarul de funcţionare, sau, atunci când situaţia o cere, poate anula sau suspenda Acordul pentru desfășurarea exercițiilor comerciale în baza Referatului întocmit de către Biroul Autorizare Activități Comerciale și Gestiune Spații Publicitare  din  cadrul Primăriei Municipiului Timișoara. 

Constatarea existenței unor riscuri dintre cele menționate la aliniatul anterior se face de către instituţiile abilitate, de către Direcţia Poliţiei Locale și de către Biroul Autorizare Activități Comerciale și Gestiune Spații Publicitare din cadrul Primăriei Municipiului Timișoara. 

Măsura reducerii orarului de funcționare opereaza în cazul în care comerciantul este sancționat contraventional de doua ori în decursul unui an pentru nerespectarea orarului de funcționare aprobat de Primăria Municipiului Timișoara.

În situaţia în care cauzele care au dus la reducerea orarului de funcţionare au fost remediate, la cererea operatorului economic, se poate reveni la orarul iniţial de funcţionare, în baza Referatului întocmit si documentat de către Biroul Autorizare Activități Comerciale și Gestiune Spații Publicitare  din cadrul Primăriei Municipiului Timișoara;

Art.34  Documente necesare pentru emiterea Acordului pentru desfășurarea exercițiilor comerciale pentru  activități de alimentație publică;

a) Cerere tip

b) Certificat Unic de Înregistrare emis de Oficiul Registrului Comerțului.
c) Certificat constatator eliberat de Oficiul Registrului Comerțului Timiș, în temeiul Legii 359/2004.
d)  Extras de carte funciară nu mai vechi de 30 de zile al spațiului supus autorizării si acte doveditoare în cazul schimbarii funcțiunii față de functiunea inițială (unde este cazul). 
În situația în  care autorizarea se solicită pentru o  construcție provizorie care nu necesita întabularea, se va depune și autorizația de construcție și planurile anexa la aceasta, vizate spre neschimbare.

e)  Contract de inchiriere/subînchiriere/concesiune sau comodat încheiat cu proprietarul tabular al spatiului supus autorizării, dacă este cazul (titlu asupra imobilului).
f) Acordul vecinilor direct afectați, in cazul schimbării funcțiunii spațiului (daca este cazul).
g) Dovada îndeplinirii cerinţei ca personalul angajat să dețină cunoștințe de specialitate pentru efectuarea de activități comerciale cu produse din sectorul de alimentație publică, în conformitate cu prevederile art.5 alin 2 din OG 99/ 2000 actualizată, republicată. 
h) Contract incheiat cu societatea de salubrizare respectiv cu cea de dezinsectie și colectare a uleiurilor uzate unde este cazul.
i)  Planul punctului de lucru intocmit de către un proiectant autorizat  din care să reiasă suprafața tuturor spațiilor care alcatuiesc unitatea supusa autorizării și în mod obligatoriu pozitia unității (subsol/ demisol/ parter sau etaj).
j) Autorizaţia privind securitatea la incendiu pentru categoriile de construcţii şi amenajări pentru care sunt incidente prevederile HG nr.1739/ 06.12.2006, actualizata sau documentul justificativ (negatie) prin care operatorul economic nu este obligat sa obtina autorizatia privind securitatea la incendiu.
k) Structurile de primire turistică cu funcţiuni de alimentaţie publică în circuit deschis: unităţi de alimentaţie din incinta structurilor de primire cu funcţiuni de cazare şi cele administrate de societăţi de turism, indiferent de amplasament (restaurante, baruri, unităţi tip fast-food, cofetării, patiserii etc) vor prezenta copia certificatului care atestă categoria localului emis de către Ministerul Turismului.
l) Autorizaţie de mediu pentru activităţile cuprinse în anexa 1 la Ordinul nr.1798/2007 al Ministerului Mediului şi Dezvoltării Durabile, sau acte normative ce vor reglementa situaţia, în vigoare la data autorizării. Pentru activităţile de alimentație publică pentru care nu este necesară autorizaţia de mediu se va prezenta o declaraţie pe proprie răspundere cu privire la numărul de locuri. 

m) Notificarile/Avizele emise de catre Directia Sanitar-Veterninara în conformitate cu legislaţia specifică pentru unităţile cu profil alimentar inclusiv cele de alimentaţie publică, sau orice altă procedură de reglementare sanitară intervenită după data adoptării prezentului Regulament.
 
n) Contract încheiat cu o firma de pază, în cazul unităților care au un orar de funcționare care depășește ora  22:00.

o) Declarația privind încadrarea pe tipuri a unității de alimentație publică. Sunt incidente prevederile H.G 843/14.10.1999
p) Dovada neîncadrării imobilului în restricțiile stabilite de prevederile O.G 20/1994 privind masurile pentru reducerea riscului seismic al constructiilor existente.
C. Procedura eliberării Acordului pentru desfășurarea exercițiilor comerciale în cazul desfășurării activității de spălatorie auto, schimbare cauciucuri, echilibrare roţi şi centre de diagnoză pentru maşini.

Condițiile ce trebuie respectate de către agenții economici pe parcursul funcționarii.
   Art.35 Prin  serviciu de piaţă se întelege orice acţiune sau prestaţie care face obiectul vânzării-cumpărării pe piaţă şi care nu are drept consecinţă transferul proprietăţii asupra unui bun corporal, efectuată în scopul satisfacerii unor necesităţi ale consumatorilor.     
   Art.36 Conform regulamentului local de urbanism, în zonele de locuinţe şi funcţiuni complementare sunt interzise următoarele activităţi:

         a) activităţi industriale sau alte tipuri de activităţi care genereaza noxe, vibraţii, zgomot, fum, miros, etc.

         b) staţii de întretinere auto.

   Art.37 Spălătoriile auto, respectiv centrele de diagnoză pentru maşini (fără reparaţii şi întreţinere), schimbare cauciucuri şi echilibrare roţi, vor funcţiona cu condiţia să corespundă necesităţilor şi confortului populaţiei din zonă, fără să dăuneze relaţiilor cu vecinatăţile şi să fie puse în practică toate măsurile pentru protecţia mediului înconjurător.

  Art.38 Construcţiile pentru funcţiunile mai sus menționate vor fi amplasate numai după întocmirea unui Plan Urbanistic de Detaliu (PUD) – prin care se asigură condiţiile de amplasare, conformare şi servire edilitară a unuia sau mai multor obiective, în corelare cu vecinătăţile imediate, aprobat prin Consiliul Local.

     Art.39  În zonele de unități industriale, de depozitare și de prestări servicii, funcțiunile sus menționate vor fi autorizate fără întocmirea unui Plan Urbanistic de Detaliu. 

     Art.40  Staţionarea şi parcarea autovehiculelor vor fi asigurate în incinta imobilului neafectând domeniul public.

     Art.41   Funcţiunile aprobate prin prezentul Regulament vor fi autorizate conform legislaţiei în vigoare după obţinerea tuturor avizelor/ acordurilor necesare şi cu acordul notarial al vecinilor direct afectaţi .
     Art.42 Verificarea în vederea obţinerii Acordului pentru desfăşurarea exerciţiilor comerciale pentru activitățile de spălatorie auto, schimbare cauciucuri, echilibrare roţi şi centre de diagnoză pentru maşini, după obţinerea autorizaţiei de construire şi intabulare în cartea funciară, se va face pe teren de către consilierii din cadrul Biroului Autorizari Activități Comerciale și Gestiune Spații Publicitare, care vor întocmi un proces verbal de constatare a condiţiilor de funcţionare.

Obligațiile operatorilor economici care desfășoară activitatea de spălătorie auto, schimbare de cauciucuri, echilibrare roți și centrele de diagnoză pentru mașini
   Art.43  Agenţii economici care desfăşoară activitatea de spălatorie auto, schimbare cauciucuri, echilibrare roţi şi centrele de diagnoză pentru maşini, în scopul reducerii impactului asupra factorilor de mediu, au următoarele obligaţii :

            a) sursele generatoare de zgomot (compresoare, aspiratoare, etc.) vor fi izolate fonic determinarea nivelului de zgomot pe platforma de lucru în condiţii normale de funcţionare se va realiza de către un laborator de acustică şi vibraţii acreditat; nivelul de zgomot la punctul de lucru va trebui să nu depășească nivelul maxim admis stabilit conform legii. 

Depăşirea limitelor admise, conduce la obligativitatea luării de către operatorul economic de măsuri de reducere a nivelului de zgomot, până la atingerea nivelului legal admis. În cazul în care se constată depăşirea nivelului admis de zgomot pe lângă amenda contravenţională, ca măsură complementară se va dispune suspendarea activităţii până la intrarea în legalitate.

          b) la punctul de lucru, activităţile specifice se vor desfăşura cu respectarea tuturor normelor privind buna convieţuire socială, astfel încât să se evite cauzarea oricărui disconfort riveranilor/ vecinătăţilor.
         c) agenţii economici au obligaţia de a se conforma prevederilor legale în vigoare privind managementul deşeurilor menajere şi a celor rezultate din procesul de producţie.

          d) la punctul de lucru societăţile au obligaţia de a amenaja un spaţiu corespunzător precolectării deşeurilor din producţie, împrejmuit şi securizat, pentru prevenirea scurgerilor necontrolate, recipientele utilizate fiind adaptate caracteristicilor fizico-chimice ale deşeurilor.

 Art.44  În vederea reducerii impactului asupra reţelei de canalizare şi staţiei de epurare, agenţii economici au obligaţia de a respecta următoarele condiții:

                a) obligativitatea încheierii contractului cu operatorul reţelelor de apă-canal şi al staţiei de epurare, pentru punctul respectiv de lucru, indiferent de forma juridică de

ocupare a spaţiului în care se desfăşoară activitatea.

                b) Obţinerea avizului de la operatorul reţelelor de apă-canal prin care să fie atestată existenţa şi buna funcţionare a instalaţilor de preepurare.

                c) Obligativitatea respectării normativelor privind condiţiile de evacuare a apelor uzate  în reţelele de canalizare ale oraşului.

Art.45  Stabilirea orarului de funcționare se va face de către operatorul  economic cu respectarea prevederilor inscrise în legislatia muncii și cu conditia respectarii reglementarilor în vigoare privind linistea și ordinea publică  și în conformitate cu solicitarile autorităților administratiei publice locale privind continuitatea unor activități comerciale sau de prestări servicii, în funcție de necesitatea consumatorilor.

   În cazul societăţilor comerciale care au reclamaţii privind conturbarea liniştii şi ordinii publice, la propunerea organelor abilitate, Primăria Municipiului Timișoara poate sa reduca orarul de funcționare a operatorului  economic, să suspende activitatea pe o perioada de până la 30 de zile sau în cazul în care operatorul economic nu respectă perioada de suspendare și condițiile de funcționare să anuleze Acordul pentru desfășurarea exercițiilor comerciale prin Dispozitie Primar .

Art.46  Documente necesare în vederea eliberarii Acordului  pentru desfășurarea exercițiilor comerciale pentru activitatea de spălătorie auto, schimbare de cauciucuri, echilibrare roți și centrele de diagnoză pentru mașini

a) Cerere tip 

b)  Certificat  Unic de Inregistrare  emis de Oficiul Registrului Comerțului

   c) Certificat constatator eliberat de Oficiul Registrului Comerțului Timis                          în temeiul Legii 359/2004.
   d)  Extras de carte fuciară nu mai vechi de 30 de zile al spatiului cu altă destinație, având funcțiunea adecvată activității de spălătorie auto, schimbare de cauciucuri, echilibrare roți și centrele de diagnoză pentru mașini, supus autorizari.   
    e)  Contract de inchiriere/subînchiriere/concesiune sau comodat încheiat cu proprietarul tabular al spatiului supus autorizării, dacă este cazul (titlu asupra imobilului).

    f)  Contract încheiat cu societatea de salubrizare

    g)  Planul punctului de lucru întocmit de către un proiectant autorizat  din care sa reiasă suprafata tuturor spațiilor care alcatuesc unitatea supusa autorizării și  în mod obligatoriu pozitia unității(subsol/parter sau etaj).

   h)  Autorizaţia privind securitatea la incendiu pentru categoriile de construcţii şi amenajări pentru care sunt incidente prevederile HG nr.1739/ 06.12.2006, actualizata sau documentul justificativ (negatie) prin care operatorul economic nu este obligat sa obtina autorizatia privind securitatea la incendiu.

    i) Dovada indeplinirii conditiilor prevazute de O.G 20/1994 privind masurile pentru reducerea riscului seismic al constructiilor existente.

D.  Procedura eliberarii Acordului pentru desfășurarea exercițiilor comerciale în cazul desfășurării  activității de comerț cu ridicata/ de gros. 

Condițiile ce trebuie respectate de către operatorii economici pe parcursul functionării.
               Art.47  Prin comerț cu ridicata /de gros  se întelege activitatea desfășurată de comercianții care cumpără produse în cantități mari în scopul revânzării acestora în cantități mai mici altor comercianți sau utilizatori profesionali și colectivi.

               Art.48 Desfășurarea activităților de comerț cu ridicata poate fi desfășurată doar în zonele de unități industriale.

               Art.49 Exercitarea de activități de comerț cu ridicata și comerț cu amănuntul este interzisă în aceeași structură de vânzare.
               Art.50   Documente necesare în vederea eliberarii Acordului pentru desfășurarea exercițiilor comerciale în cazul desfășurării activității de comerț cu ridicata/ de gros

a) Cerere tip

b) Certificat  Unic de Inregistrare  emis de Oficiul Registrului Comerțului

   c) Certificat constatator eliberat de Oficiul Registrului Comerțului Timiș,                          în temeiul Legii  359/2004.

   d) Extras de carte funciară nu mai vechi de 30 de zile al spatiului supus autorizarii.
   e) Contract de inchiriere/subînchiriere/concesiune sau comodat încheiat cu proprietarul tabular al spatiului supus autorizării, dacă este cazul (titlu asupra imobilului).
   f)  Contract încheiat cu societatea de salubrizare

   g) Planul punctului de lucru întocmit de către un proiectant autorizat  din care să reiasa suprafata tuturor spațiilor care alcatuiesc unitatea supusă autorizării și în mod obligatoriu pozitia unității (subsol/parter sau etaj).

   h) Autorizaţia privind securitatea la incendiu pentru categoriile de construcţii şi amenajări pentru care sunt incidente prevederile HG nr.1739/ 06.12.2006, actualizata sau documentul justificativ (negatie) prin care operatorul economic nu este obligat sa obtina autorizatia privind securitatea la incendiu.
   i) Dovada indeplinirii conditiilor prevazute de O.G 20/1994 privind masurile pentru reducerea riscului seismic al constructiilor existente.
E. Procedura eliberarii Acordului pentru desfășurarea exercițiilor comerciale în cazul desfășurării  activității de comerț cu amănuntul, cash and carry și de prestări servicii ( altele decât cele de întreținere și repararea autovehiculelor)  

Condițiile ce trebuie respectate de către operatorii economici pe parcursul functionării.

   Art.51  Prin comerț cu amănuntul /de detail se întelege activitatea desfășurată de comercianții care vând produse, de regula direct consumatorilor pentru uzul personal al acestora.
    Art.52 Prin comerț de tip cash and carry se înțelege forma de comerț cu autoservire pe bază de legitimație de acces - activitatea desfășurată de comercianții care vând mărfuri prin sistemul de autoservire către persoane juridice, persoane fizice autorizate, asociații familiale autorizate conform legii și persoane fizice înregistrate în baza de date a vânzătorului, în scopul revânzarii și/sau prelucrării precum și al utilizării acestora ca produse consumabile, păstrând regimul diferențiat de preț tip engross/ en detail. 

   Art.53 Prin prestarea de servicii se înțelege  orice operațiune care nu constituie livrare de bunuri, constând în prestarea unei munci de către o persoana fizică sau juridica unei alte persoane fizice sau juridice, în schimbul unei remunerații.

   Art.54 Documentele necesare eliberarii Acordului pentru desfășurarea exercițiilor comerciale în cazul desfășurării  activității de comerț cu amănuntul, cash and carry și de prestări servicii ( altele decât cele de întreținere și repararea autovehiculelor)  
  a) Cerere tip
b) Certificat  Unic de Inregistrare  emis de Oficiul Registrului Comerțului

  c) Certificat constatator eliberat de Oficiul Registrului Comerțului Timiș, în temeiul Legii 359/2004.

  d)  Extras de carte nu mai vechi de 30 de zile al spațiului supus autorizării.

  e)  Contract de inchiriere/subînchiriere/concesiune sau comodat încheiat cu proprietarul tabular al spatiului supus autorizării, dacă este cazul (titlu asupra imobilului).
  f)  Contract încheiat cu societatea de salubrizare

  g)  Planul punctului de lucru întocmit de către un proiectant autorizat  din care să  reiasa suprafața tuturor spațiilor care alcătuiesc unitatea supusă autorizării și în mod obligatoriu pozitia unității (subsol/parter sau etaj).

  h) Autorizaţia privind securitatea la incendiu pentru categoriile de construcţii şi amenajări pentru care sunt incidente prevederile HG nr.1739/ 06.12.2006, actualizata sau documentul justificativ (negatie) prin care operatorul economic nu este obligat sa obtina autorizatia privind securitatea la incendiu.

  i)   Notificare de la Direcţia Sanitar-Veterinara emis în conformitate cu 
 legislaţia specifică    pentru activităţile definite de “Coafură şi alte activităţi de  înfrumuseţare” şi  “Activităţi de întreţinere corporală”.
   j) Dovada indeplinirii conditiilor prevazute de O.G 20/1994 privind masurile pentru reducerea riscului seismic al constructiilor existente.

F. Procedura eliberarii Acordului pentru desfășurarea exercițiilor comerciale în cazul desfășurării  activității de închiriere și subînchiriere a a bunurilor imobiliare proprii sau închiriate

Art.55  Documentele necesare eliberării Acordului pentru desfășurarea exercițiilor comerciale în cazul desfășurării  activității de închiriere și subînchiriere a bunurilor imobiliare proprii sau închiriate.
  a) Certificat Unic de Înregistrare  emis de Oficiul Registrului Comerțului

  b) Certificat constatator eliberat de Oficiul Registrului Comerțului Timiș, în temeiul Legii 359/2004.

  c)  Extras de carte funciară nu mai vechi de 30 de zile al spațiului supus autorizării.

  d) Contract de inchiriere/subînchiriere/concesiune sau comodat încheiat cu proprietarul tabular al spatiului supus autorizării, dacă este cazul (titlu asupra imobilului).

  e) Dovada neîncadrării imobilului în restricțiile stabilite de prevederile O.G 20/1994 privind masurile pentru reducerea riscului seismic al constructiilor existente. 

  f) Autorizaţia privind securitatea la incendiu pentru categoriile de construcţii şi amenajări pentru care sunt incidente prevederile HG nr.1739/ 06.12.2006, actualizata sau documentul justificativ (negatie) prin care operatorul economic nu este obligat sa obtina autorizatia privind securitatea la incendiu.

CAP. IV  VIZAREA ACORDULUI PENTRU DESFĂȘURAREA EXERCIȚIILOR COMERCIALE
 Art.56 Acordul pentru desfășurarea exercițiilor comerciale se vizează în mod obligatoriu până la data de 28 februarie a fiecărui an, pentru anul în curs.
 Art.57  Nevizarea acordului corespunde cu lipsa acestuia și se sancționeaza în    conformitate cu prevederile prezentului Regulament.

 Art.58  Taxa de viză se plăteşte la casieriile Primăriei Municipiului Timișoara sau prin ordin de plată în contul bugetului local, odată cu depunerea documentaţiei, operatorul economic neputându-se considera autorizat decât în momentul vizării Acordului pentru desfășurarea exercițiilor comerciale. O copie a documentului de plată se va anexa la documentaţie.

 Art.59 Valoarea taxei de viză este stabilită prin  H.C.L.M.T în funcție de activitatea desfășurata suprafaţa de servire și zona în care comerciantul își desfășoară activitatea. Taxa de  viză se va încasa pentru fiecare punct de lucru al operatorilor economici deschis pe raza Municipiului Timișoara.
 Art.60 Autoritatea administrativă poate refuza vizarea Acordului pentru desfășurarea exercițiilor comerciale și implicit prelungirea valabilității acestuia, dacă pe parcursul anului precedent au fost constatate și aplicate  sancțiuni repetate în numele comerciantul pentru nerespectarea condițiilor inițiale de autorizare.    
 Art.61 Totodată, autoritatea administrativă poate modifica unilateral acordul pentru desfășurarea exercițiilor comerciale în sensul reducerii orarului  ,in cazul în care pe parcursul anului precedent au fost constatate încălcări repetate ale normelor care protejează ordinea și liniștea publică .    

Art.62  Documente necesare pentru vizarea Acordurilor pentru desfășurarea exercițiilor comerciale  pentru toate activitățile comerciale, altele decât cele de  activitatea de alimentație publică                    
a) Acord pentru desfășurarea exercițiilor comerciale, emis de primăria Timișoara în conformitate cu Legea 650/2002,  în original                  

b) Dovada achitării taxei de viză stabilită.
c) Avizele/ Autorizațiile solicitate suplimentar prin prezentul Regulament, față de cele depuse la momentul emiterii Acordului pentru desfășurarea exercițiilor comerciale emis de Primăria Timișoara conform Legii 650/2002.

Art.63  Documente necesare pentru vizarea Acordurilor pentru desfășurarea exercițiilor comerciale  pentru activitatea de alimentație publică                    

a) Acord pentru desfășurarea exercițiilor comerciale emis de Primăria Timișoara în conformitate cu Legea 650/2002,  în original                  

b) Dovada achitării taxei de viză stabilită .

c) Avizele/ Autorizațiile solicitate suplimentar prin prezentul Regulament, față de cele depuse la momentul emiterii Acordului pentru desfășurarea exercițiilor comerciale emis de Primăria Timișoara conform Legii 650/2002.
CAP.   V  Modificarea Acordurilor pentru desfășurarea exercițiilor comerciale. Solicitarea de duplicate.
Art.64  Documente necesare pentru modificarea Acordurilor pentru desfășurarea exercițiilor comerciale emise de Primăria Timișoara, conform Legii 650/ 2002 

a) Cerere tip pentru modificarea Acordurilor pentru desfășurarea exercițiilor comerciale emise de Primăria Timișoara, conform Legii 650/ 2002 

b) Acord pentru desfășurarea exercițiilor comerciale emise de Primăria Timișoara, conform Legii 650/ 2002  - în original

c) Certificat constatator emis de ORC Timiș pentru punctul de lucru în cauză

d) Dovada achitării taxei pentru modificare

e) Documente justificative privind  modificarea solicitată

Art.65  Documente necesare pentru emiterea de duplicat a Acordului pentru desfășurarea exercițiilor comerciale, emis de Primăria Timișoara, conform Legii 650/ 2002 

a) Cerere tip pentru emiterea duplicatului Acordului pentru desfășurarea exercițiilor comerciale emise de Primăria Timișoara, conform Legii 650/ 2002 

b) Certificat constatator emis de ORC Timiș pentru punctul de lucru în cauză

c) Dovada publicării pierderii și declarării nulității Acordului pentru desfășurarea exercițiilor comerciale, emis de Primăria Timișoara, conform Legii 650/ 2002 

d) Dovada achitării taxei pentru duplicat

CAP.   VI  SANCȚIUNI

Art.66 Nerespectarea prevederilor din prezentul Regulament se consideră contravenții și se sancționează după cum urmează:
 (1) Nerespectarea prevederilor art. 20 lit. a se sancționează cu amendă contravențională cuprinsă între 500 – 2000 lei.  
(2) Nerespectarea prevederilor art. 20 lit. b,  se sancționează cu amendă contravențională cuprinsă între 1000 – 2500 lei.  

(3) Nerespectarea prevederilor art. 22 lit. b se sancționează cu amendă contravențională cuprinsă între 200 – 400 lei.  

(4) Nerespectarea prevederilor art. 24 lit. c se sancționează cu amendă contravențională cuprinsă între 1000 – 2500 lei.  

(5) Nerespectarea prevederilor art. 24 lit. g se sancționează cu amendă contravențională cuprinsă între 1000 – 2500 lei.  

(6) Nerespectarea prevederilor art. 32 alin. 1- 3 se sancționează cu amendă contravențională cuprinsă între 1000 – 2500 lei.  

(7) Nerespectarea prevederilor art. 56 se sancționează cu amendă contravențională cuprinsă între 500 – 2000 lei.  

Art.67 Contravențiile se constată și se aplică de către agenții Direcției Poliției Locale, și de către împuterniciți ai Primarului, amenzile făcându-se venit la bugetul local al municipiului Timișoara.
Art. 68   La data intrării în vigoare a prezentului Regulament, orice dispoziţie contrară acestuia se abrogă. Regulamentul se completează cu prevederile legale în vigoare și cu dispozițiile O.G. nr. 2/ 2001 privind regimul juridic al contravențiilor, republicată.
ADMINISTRATOR PUBLIC                 


             SEF BIROU,

        Sorin Iacob Dragoi                       

                  Ilie Cosmin Petrovici





